In corpore sano

"In corpore sano" (בעברית: "בגוף בריא"; בלטינית קלאסית: [ɪŋ ˈkɔrpɔrɛ ˈsaːnoː]; בלטינית כנסייתית: [iŋ ˈkorpore ˈsano]) הוא סינגל שהוקלט על ידי הזמרת הסרבית קונסטרקטה. את השיר הוציאה לאור חברת התקליטים PGP-RTS, ב-11 בפברואר 2022, כחלק מפרויקט שלושת השירים שלה, Triptih (טריפטיכון).<ref name=":5"/> הוא נכתב על ידי קונסטרקטה עצמה, לצד מילובן בושקוביץ'. לאחר שזכה ב-Pesma za Evroviziju '22, הוא ייצג את סרביה באירוויזיון 2022, שהתקיים בטורינו שבאיטליה.<ref></ref>

כשהצטרפה ל-Pesma za Evroviziju '22, הקדם הלאומי של סרביה לאירוויזיון, עמד לנגד עיניה הקידום של יצירותיה שנכללו ב-Triptih ברחבי מדינות הבלקן.<ref name=":18"></ref> לאחר הופעתה בחצי הגמר הראשון של התחרות, צברה קונסטרקטה פופולריות רבה, והפכה למוקד התעניינות רב במוספי התרבות של כלי התקשורת במדינה. "In corpore sano" אף הושווה ליצירתה המופרסמת ביותר של אמנית המיצג מרינה אברמוביץ', "Rhythm 0, 1974", יצירה שתפקידה היה לבחון את גבול מערכת היחסים שבין האמן לבין הקהל.<ref></ref>

"In corpore sano" בוצע על ידי קונסטרקטה בחצי הגמר השני של אירוויזיון 2022, שהתקיים ב-12 במאי. הוא הגיע למקום השלישי עם 237 נקודות, והעפיל לשלב הגמר, שהתקיים יומיים לאחר מכן. קונסטרקטה שובצה במקום ה-24 בסדר ההופעות של הגמר, לפני סטפן, נציג אסטוניה. עם תום הקראת התוצאות "In corpore sano" הגיע למקום החמישי עם 312 נקודות. לאחר התחרות הגיע השיר למקום ה-11 וה-15 במצעד הסינגלים הליטאי והאיסלנדי בהתאמה, ולעשרת השירים הפותחים של מצעדי ההשמעות בספוטיפיי במדינות אירופה שונות, דוגמת בלגיה, יוון ופולין.

== רקע ==
תחילה הגישה קונסטרקטה את "In corpore sano" כמועמד להשתתפות בקדם, וציינה כי היא איננה מתכוונת לבצע אותו על בימת הקדם בעצמה. אולם לבסוף החליטה לשיר את "In corpore sano" כיוון שלא נמצא זמר אחר. קונסטרקטה רצתה לקדם את פרויקט שלושת השירים שלה, ש-"In corpore sano" נכלל בו לצד "Nobl" ו-"Mekano". הוא עמד בקריטריונים של רשות השידור הסרבית, הקובעים בין היתר את אורכו המקסימלי של השיר (שלוש דקות).<ref></ref>

Triptih פורסם ב-28 בפברואר 2022, כווידאו קליפ באורך 12 דקות, הכולל את כול שלושת השירים. הקונספט שלו, דימוי החיים המודרניים בסרביה, נוצר על ידי קונסטרקטה, אנה רודיץ' ומאיה אוזלאץ. בשיר "Nobl" היא מבקרת את תרבות השוביניזם והאפליה המגדרית שחוותה כשהייתה נערה ביוגוסלביה, וב-"Mekano" מוצגים מספר נושאים שחגים סביב דיכאון, כמו אכילה רגשית ובדידות.<ref name=":5"></ref>

== ניתוח השיר ==
[[פריים מתוך קליפ השיר. ניתן לראות את האובססיביות שפיתחה קונסטרקטה כלפי שטיפת ידיים ושמירה על גוף בריא ונקי]]
"In corpore sano" הולחן על ידי קונסטרקטה, שגם כתבה אותו, ומילובן בושקוביץ'.<ref name=":0"></ref> השיר נע בין סוגות הפופ הניסיוני, הארט פופ והפופ החדשני. אלי מיור ממגזין "אינדפנדנט" טענה כי יש ב-"In corpore sano" מוטיבים שמזוהים על להקת הטכנו הגרמנייה קרפטוורק.<ref name="elliemuir"></ref><ref></ref> Classic FM דווקא שמו דגש בכתבה שפורסמה על קונסטרקטה על הדמיון בין הרצועה לאחד מלחניו של גרגוריו אלגרי, "מיזררה".<ref></ref>

"In corpore sano" מתחיל ברצונה של קונסטרקטה לדעת מהי שגרת הטיפוח של שערה של מייגן, דוכסית סאסקס. לאחר מכן היא מתארת מצבים רפואיים שונים שתסמיניהם נראים על העור והשיער. בפזמון נראה כי קונסטרקטה שרה תחת היפנוזה, מעין דקלום של שורות המציינות כי עליה להיות בריאה ואיתנה ("" – "האמנית מוכרחה להיות בריאה!"). הבית השני מבוצע בנימה אופטימית יותר, ומתאר את טיוליה של הזמרת עם הכלב שלה תוך שהיא סומכת על לבה ועל מערכת העצבים שלה שידאגו לבריאותה. בבית זה משולבים כמה סממנים דתיים ופולחניים בהתאם לאמונה שבריאות איתנה מובאת לאדם על ידי אלוהים ("" – "אלוהים ייתן לנו בריאות!"). נעשה שימוש בביטוי הלטיני העתיק "Orandum est ut sit mens sana in corpore sano" של יובנאליס, בשינוי מזערי במילותיו בהתאם לתרגום השפה הלטינית לסרבית. הבית השלישי מתחיל באמירה "Nemam knjižicu" ("אין לי ביטוח בריאות"). בהמשך מוסבר כי מערכת הבריאות בסרביה איננה מספקת שירותי בריאות בחינם לאמנים. סיום השיר, שמבוצע פעם נוספת בלטינית, מחליף את תיאורי "הגוף הבריא" של הביטוי "In corpore sano" לתיאורים נגדיים כגוון "מוח חלש", "נפש עצובה", "נפש מפוחדת בגוף בריא" ועוד. השיר מסתיים בפתאומיות בשאלה "" ("אז מה עושים עכשיו?").<ref name=":1"></ref>

וידאו הקליפ של "In corpore sano" מפרויקט ה-Triptih שלה, כמו גם הופעתה ב-Pesma za Evroviziju '22, כללו שטיפת ידיים חוזרת ונשנית באופן אובססיבי של קונסטרקטה. בהופעתה בקדם הסרבי היא לבשה מדים לבנים של עובדת בספא.<ref name=":3"></ref> הוא קיבל מספר תגובות שהשוו אותה למיצג האמנות של מרינה אברמוביץ'. הוא הוצג לראשונה בשנת 1975 בקופנהגן, בירת דנמרק, ובו סרקה והברישה אברמוביץ' את שיערה, כשהיא אומרת במקביל "אמנית חייבת להיות יפה, אמן חייב להיות יפה".<ref name=":0" /><ref name=":1" /> בריאיון ל-Jutarnji list הסבירה קונסטרקטה כי ההתייחסות לאברמוביץ' הייתה מכוונת, אם כי לא בהקשר הזה.<ref></ref> בהזדמנות אחרת הסבירה קונסטרקטה כי הרציונל מאחורי שטיפות הידיים שחוזרות על עצמו נעוץ במתן היבט כפייתי לשיר, כמו כסיסת ציפורניים שנחשבת להתנהגות כפייתית ולא רצויה. דבר נוסף שהפך למוקד התעניינות בעיתונות ובכלי התקשורת הסרביים שסיקרו את הקדם הארצי הוא פרח הציפורן אותו עטתה קונסטרקטה בהופעתה בקדם. בריאיון לאחד מכלי התקשורת סיפרה כי פרח הציפורן הוא סמל של אהבה, הבנה וכבוד.<ref name=":9"></ref> בגמר האירוויזיון היא ענדה סנדלי בורוסאנס – סמל לעבודה שנכפתה על נשים במפעלים ב.<ref></ref> קונסטרקטה התעקשה ללבוש את הסנדלים הללו, שנשלחו אליה מזאגרב, בירת קרואטיה, במהלך הופעתה.<ref></ref>

=== פרשנויות ===

תחילה סברו רבים ממבקרי המוזיקה בסרביה כי "In corpore sano" הוא מֶחְוָה למירוסלאב ניצ'יץ', גיטריסט לשעבר של הלהקה הסרבית "", שגם קונסטרקטה הייתה חברה בה. ניצ'יץ' נפטר מלוקמיה, ולא היה לו ביטוח בריאות. קונסטרקטה דחתה את הפרשנות הזו, וטענה כי יש בשיר רבדים נוספים מעבר לתחום הבריאות, וניתן להבינו במספר דרכים.<ref name=":1" /><ref></ref> כשהתבקשה על ידי Informer להתייחס לאזכורה של מייגן מרקל היא השיבה: .<ref></ref> מאוחר יותר היא הצהירה שמרקל מסמלת את האישים בתקשורת שאנו מתמקדים בהם.<ref name=":9" />

הפורטל הסרבי Glossy סבר כי החזרתיות בשיר מתייחסת ללחץ שנשים, במיוחד אמניות, נאלצות להתמודד מולו בקשר ליופיין החיצוני. יתרה מזאת, הם טוענים שהמשמעות מאחורי הבית הראשון של "In corpore sano", בו התייחסה קונסטרקטה למייגן מרקל, היא האבחון הרפואי העצמי שאמנים נאלצים לעשות כלפי גופם כיוון שאין להם ביטוחי בריאות. מייגן מרקל מסמלת את המעמד הגבוה, אותו המעמד שאינו זקוק לדאוג לביטוחי בריאות, משום שיש להם את היכולת הכספית לממן אותם. שטיפות הידיים האינטנסיביות והקדם-פזמון הלטיני מוסברים בפורטל כהתייחסות למגפת הקורונה ולבריאות הנפש בהתאמה. האופטימיות של הבית השני והשימוש במילות וביטויי פולחן דתיים, כמו "אלוהים ייתן לנו בריאות", מסמלים את ניסיונות ההרגעה שהאמנית חייבת לעשות לעצמה אחרת נפשה תסבול מלחץ ומחרדה.<ref name=":1" /> טנה שרצ'ביץ' מהפורטל הקרואטי Glazba.hr חשב שהשיר דווקא מוחה על המשכורת הנמוכה שהאמנים הסרבים מקבלים. לטענתו, זה מאפיל על בריאותם הפיזית והנפשית. הוא טען שההתייחסות למייגן מרקל היא בעצם ביקורת על השטחיות של כלי התקשורת, ושקונסטרקטה משתמשת בקולות מחשב כמעין סאטירה לעידן הטכנולוגי המתקדם בו אנו חיים.<ref name=":0" />

הפורטל Buka ערך השוואה בין הופעותיה של קונסטרקטה ומרינה אברמוביץ'. הוא קבע כי קונסטרקטה שוטפת את ידיה שוב ושוב בעודה תוהה מה הסוד מאחורי שיעור ועור בריא באותו האופן שבו אברומוביץ' מסרקת את שערה כמה פעמים כשהיא אומרת במקביל "אמנית חייבת להיות יפה, אמן חייב להיות יפה". לטענתו, שתיהן עושות זאת כדי למשוך תשומת לב ליופיין החיצוני על מנת שיתחילו להיחשף לאומנות שלהן וליצירותיהן.<ref></ref>

== תחרות הזמר של האירוויזיון ==
=== לפני האירוויזיון ===
קונסטרקטה מקבלת את [[דגל איטליה, דגל המדינה המארחת של אירוויזיון 2022, משגריר איטליה בסרביה, קרלו לו קאסיו.]]
בין התאריכים 28 בספטמבר – 1 בדצמבר 2021 שלחו אמנים שמעוניינים להשתתף בקדם הסרבי לאירוויזיון (״Pesma Za Evrovizjiu") לרשות השידור הלאומית את מועמדותם. הם נדרשו להיות אזרחי סרביה, ושירם היה חייב להיות מושר באחת מהשפות הרשמיות של המדינה.<ref></ref> לאחר סיום תקופה זו נשלחו 150 שירים לוועדה של רשות השידור הסרבית שהורכבה בעיקר ממפיקי מוזיקה.<ref name=":01"></ref> היא בחרה עשרים ושישה שירים שישתתפו בקדם הלאומי, שנחשפו ב-14 בינואר 2022.<ref name=":12"></ref><ref></ref>

"In corpore sano" התחרה בחצי הגמר הראשון לצד 17 שירים נוספים. היא שובצה כהופעה ה-12, לפני איגור סימיץ' עם "To nisam ja" ואחרי אצה לוקאס בביצוע השיר "Oskar". כל חמשת השופטים (ז'ליקו ואסיץ', טיאנה מילושביץ', ווייסלאב אראליצה, טיאנה בוגיצ'ביץ' וביליאנה קרסטיץ') העניקו לקונסטרקטה את "שתים עשרה הנקודות" – מספר הנקודות הגבוה ביותר שניתן להעניק למתמודד על ידי שופט אחד. הקהל העניק לשיר שמונה נקודות, וזה מיקם אותה במקום השני בחצי הגמר.<ref></ref> הגמר התקיים ב-5 במרץ, וכלל את 18 השירים שעלו לשלב זה מחצאי הגמר. זהות המנצח נקבעה באמצעות שילוב של קולות השופטים והצבעות הקהל ביחס שווה של 50/50. "In corpore sano" הגיע למקום הראשון הן על פי דירוג השופטים והן על פי דירוג הקהל, ועל כן קיבל את מירב הנקודות ששיר יכול לקבל (24).<ref></ref>

לאחר הגמר האשים הזמר אצה לוקאס, שהגיע למקום החמישי עם השיר "Oskar", את תאגיד השידור הסרבי (RTS) באי-סדרים שחלו בזמן ההצבעה, ואף הצהיר כי בכוונתו להגיש תלונה פלילית נגד הפקת הקדם.<ref></ref> RTS מסרה בתגובה כי קולות ה-SMS נספרו על ידי תוכנה ממוחשבת. חברת Comtrade System Integration, שתכנתה את יישום ספירת הקולות בו השתמש תאגיד השידור הסרבי, אמרה כי היא מוכנה למסור את הנתונים המדויקים של אחוזי ההצבעה לתאגיד אם יתבקש ממנה. היא הוסיפה כי מספר הקולות המדויק מופיע גם אצל חברות הסלולר המקומיות. לוקאס גם לעג להופעתה של קונסטרקטה וכתב: . הוא הוסיף וטען כי לדעתו קונסטרקטה עובדת עבור מספר מפלגות פוליטיות באופוזיציה של ממשלת סרביה. קונסטרקטה בתגובה הציעה לו לשטוף את רגליו במקומו בהלצה.<ref></ref>

=== קידום ===
מנכ"ל תאגיד השידור הסרבי, דראגן בוז'וביץ', מעניק את [[דגל סרביה לקונסטרקטה, נציגת המדינה באירוויזיון 2022]]
קונסטרקטה ביצעה את "In corpore sano" במסיבת האירוויזיון הישראלית "Israel Calling", שנערכה ב-7 באפריל 2022 בתל אביב-יפו. היא זכתה לביקורות טובות על הופעתה, חרף מספר כשלים טכניים שאירעו במהלכה. היא הופיעה לבד על הבמה והשתמשה במגבות של המלון בו היא שהתה לניגוב ידיה.<ref></ref><ref></ref><ref></ref> יומיים לאחר מכן הופיעה בפרק השלישי של העונה העשירית של "Zvijezde pjevaju", תוכנית ריאליטי שירה שהיא הגרסה הקרואטית של התוכנית הבריטית "Just the Two of Us" , בערוץ HRT 1.<ref></ref><ref></ref> קונסטרקטה חברה ל-, יצרנית כלי מטבח סרבית. היא הפיקה סדרה מוגבלת של 500 סטים של כדים. היא החליטה להשתמש בסט המיוחד הזה במהלך הופעתה באירוויזיון. העלות של כל כד עמדה על 5,000 דינר סרבי, וההכנסות של הקנייה נתרמו לאיגוד הלאומי של הורים לילדים חולי סרטן (NURDOR).<ref></ref><ref></ref>

ב-28 באפריל הכינה RTS טקס פרידה חגגי וממלכתי מקונסטרקטה, שטסה לטורינו שבאיטליה להתחיל את חזרותיה לקראת הופעתה בחצי הגמר. נכחו בטקס אזרחים רבים, ביניהם שגריר איטליה בסרביה, קרלו לו קאשו; עורכת תוכניות הבידור אוליברה קובאצ'ביץ' והבמאית דראגאן בוישביץ'. גם חברי ה-OGAE הסרבי, ארגון מעריצי תחרות הזמר של האירוויזיון הגדול בעולם, עיתונים ומקורביה של קונסטרקטה השתתפו בטקס. כמיטב המסורת הוענק לקונסטרקטה כמה דגלי סרביה. שגריר איטליה בסרביה העניק לה את דגל איטליה, המדינה המארחת של אירוויזיון 2022, ואיחל לה הצלחה רבה בתחרות.<ref></ref><ref></ref>

=== באירוויזיון ===
קונסטרקטה על בימת אירוויזיון 2022
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-26 בינואר 2022 נקבע בהגרלת חצאי הגמר כי סרביה תופיע בחלק הראשון של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. סרביה הופיעה שלישית, לאחר ישראל ולפני אזרבייג'ן.<ref></ref> ב-12 במאי 2022 ביצעה קונסטרקטה את "In corpore sano" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. הופעתה הייתה דומה מאוד להופעה בקדם הסרבי, אך הוקרנו במהלך השיר מספר כתוביות באנגלית שמתרגמות את מילות השיר. לאחר מכן הוכרזה קונסטרקטה כנציגה הראשונה שביצעה שיר שכלל מילים מהשפה הלטינית על בימת האירוויזיון.<ref></ref><ref></ref><ref></ref> ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. סרביה הופיעה כמדינה ה-24, לפני אסטוניה ואחרי פולין. ב-14 במאי, לאחר ספירת הקולות, הגיע השיר למקום החמישי עם 312 נקודות (87 מהשופטים ו-225 מהקהל). זהו מספר הנקודות הגבוה ביותר שנציג סרבי צבר במהלך התחרות מאז ניצחונה של מריה שריפוביץ' באירוויזיון 2007 עם 268 נקודות.<ref></ref>

=== לאחר האירוויזיון ===

יום לאחר הגמר שבה קונסטרקטה לבלגרד שבסרביה. היא נחתה בנמל התעופה בלגרד ניקולה טסלה, מיד החלה להתראיין לכלי התקשורת המקומיים, והצהירה כי היא לעולם לא תשכח את החוויה של ההשתתפות באירוויזיון ואת הזכייה שלה בפרס האמנותי של פרסי מרסל בזנסון. בנוסף אמרה כי בכוונתה לקחת הפסקה מהקריירה המוזיקלית שלה. לדבריה, במהלך החודשים שקדמו להופעתה באירוויזיון היא הרגישה לחץ עצום. היא הוסיפה ואמרה כי לאחר ההפסקה תצא לסיבוב הופעות עם להקת "Zemlja gruva".

== ביקורות ==
טנה שרצ'ביץ' מהפורטל הקרואטי Glazba.hr שיבח את מילות השיר, שלטענתו, זועקות מסר חברתי ופוליטי רב עוצמה באמצעות שימוש בעשרות סאטירות משעשעות. הוא הוסיף ותיאר אותו כ"יצירת מופת".<ref name=":0" /> חרבוייה חורבאט מ-Večernji list טען כי "In corpore sano" הוא שיר הומוריסטי וקאמפי, ואף הצהיר כי הוא אוהב אותו יותר מאשר את השיר הקרואטי לתחרות, "Guilty Pleasure" של מיה דימשיץ'.<ref name=":2"></ref> זוראן סטייצ'יץ' מעיתון Ravno Do Dna כתב ש-"In corpore sano" הוא דוגמה נפלאה ליצירת פופ אינטליגנטית ומקורית, ולא שיר שטחי וזול בהתאם לסטריאוטיפים על סוגת הפופ.<ref></ref> אדו פלוביץ' מ-Muzika.hr ציין לטובה את המוטבים האתניים מהמוזיקה המסורתית של יוגוסלביה, וטען כי היא מתקשרת היטב לסיפור המפעלים ולעבודה הכפויה בה נשים נאלצו לעסוק.<ref></ref> בשבועון החדשות האמריקאי "ניוזוויק" תיארו את "In corpore sano" כשיר פופ מוזר.<ref name=":3" /> ודרנה רודן שמפרסמת בלוג יומי על האירוויזיון כינתה את קונסטרקטה כאמנית "פנומנלית", שמאדירה את ערך האמנות בחברה.<ref></ref> לעומת זאת, איבן טומשיץ' מ-Index.hr כינה את קונסטרקטה "צבועה" על כך שביקרה את מעמד הביניים בהתמקדותו באישים שמופיעים בכלי התקשורת. הוא טען שהופעתה לא הייתה זוכה לתשומת לב אילו היא הייתה נערכת במוזיאון לאמנות עכשווית בבלגרד, ולא ב-Pesma za Evroviziju '22.<ref></ref>

"In corpore sano" זכה לשבחים מפיהם של מוזיקאים נוספים, דוגמת ביליה קרסטיץ', לנה קובאצ'ביץ', ילנה טומשביץ' ובורה דורדביץ'. "Ćorđević" השוו אותו ליצירותיו של רמבו אמדאוס, במיוחד לשירו לאירוויזיון 2012 "Euro Neuro".<ref></ref> מריה שריפוביץ', זוכת אירוויזיון 2007, שיבחה את קונסטרקטה ואת שירה בציוץ שפרסמה בעמוד הטוויטר שלה.<ref></ref> כשנשאלה על בחירתה של סרביה ב-"In corpore sano" לייצוג המדינה באירוויזיון טענה המוזיקאית הקרואטית אידה פרסטר כי מדובר בשיר ציני וגאוני.<ref></ref> שרה יו, שהגיעה למקום השני ב-Pesma za Evroviziju '22 עם השיר "Muškarčina", בירכה את קונסטרקטה על ניצחונה וכינתה אותה כ"מילה נרדפת לאותנטיות" וכ"השראה לדימוי יופי נכון".<ref></ref>

=== פרסים ומועמדויות ===
{| class="wikitable plainrowheaders sortable collapsible" style="text-align:center"
|-
!scope=col class="sortable"| שנה
!scope=col class="sortable"| ארגון
!scope=col class="sortable"| פרס
!scope=col class="sortable"| תוצאה
!scope=col class="unsortable"| מקור
|-
!scope="row" | 2022
|scope="row" | פרסי מרסל בזנסון
| הפרס האמנותי
| 
| rowspan="1" style="text-align:center;"|<ref></ref>
|}

== הצלחה מסחרית ==
יממה לאחר זכייתה ב-Pesma za Evroviziju '22 הגיע הסרטון של הופעתה של קונסטרקטה בקדם למקום הראשון בדירוגי הצפיות של יוטיוב במדינות יוגוסלביה לשעבר (קרואטיה, מונטנגרו, סרביה, מקדוניה הצפונית, בוסניה והרצגובינה וקוסובו), למעט סלובניה שם הגיע הסרטון למקום השלישי.<ref></ref> במהלך היומיים הראשונים לפרסומו הוא צבר 3.5 מיליון צפיות בפלטפורמה, ולאחר כמה שבועות הגיע למקום הראשון בנתוני הצפיות בפלטפורמה גם בסלובניה, אוסטריה, שווייץ ומלטה.<ref name=":7"></ref><ref></ref> ביישומון הטיקטוק פרסמו מספר משתמשים סרטונים בהם הם מחקים את תנועות הידיים של קונסטרקטה תוך שימוש באודיו של השיר.<ref name=":7"/><ref></ref> ב-Genius הגיעו מילות השיר למקום השני במדד הפופולריות השבועי של האתר.<ref name=":7"/>

לאחר הופעתה של קונסטרקטה באירוויזיון נכנס "In corpore sano" לחמישים השירים הפופולריים ביותר בספוטיפיי במספר רב של מדינות אירופה: בפולין הוא כבש את המקום הראשון של המצעד באפליקציה, ואילו ביוון, איטליה, פינלנד, פורטוגל, שוודיה, רומניה, בלגיה, בולגריה, צרפת, לטביה, אוקראינה, ליטא, טורקיה, אסטוניה, דנמרק, נורווגיה והולנד נכנס "In corpore sano" לעשרת השירים הפופולריים ביותר באפליקציה. הוא גם הגיע למקום השביעי בדירוג של ספוטיפיי העולמי.

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center"
! אזור
! תאריך
! פורמט
! חברת תקליטים
! מקור
|-
! scope="row"| עולם
| 11 בפברואר 2022
| הורדה דיגיטלית, הזרמת מוזיקה
| PGP-RTS
|<ref name="Release"></ref>
|}

== קישורים חיצוניים ==

* 

== ביאורים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אירוויזיון 2022
קטגוריה:שירי סרביה באירוויזיון
קטגוריה:שירים בסרבית
קטגוריה:שירים על בריאות הנפש
קטגוריה:שירים על יופי